Manngerðir jarðskjálftar : " Það er alls ekki í lagi “ „ Ég hef aldrei orðið fyrir alvarlegum óþægindum af þessu eins og ég segi er ég ekki hrædd , manni bara bregður . En sú tilhugsun að þetta er af mannavöldum ? Það finnst mér aftur ekki í lagi , alls ekki í lagi , " segir Anna Halla Hallsdóttir , íbúi í Hveragerði um jarðskjálftana en íbúum er verulega brugðið eftir morguninn , enda skóku tveir skjálftar bæinn á innan við klukkustund . Báðir mældust fjórir á richter . „ Ég fann skjálftana mjög greinilega , ég var nývöknuð og hentist öll til , " sagði Móeiður Þorvaldsdóttir . Guðlaug Berling Björnsdóttir sagði að það hefði farið um hana , „ Maður veit ekki hvort þetta er af völdum manna eða hvort að þetta eru náttúruhamfarir í raun og það er svolítið ógnvekjandi , " sagði Guðlaug enda Íslendingar óvanir því að jarðskjálftar séu af manna völdum . Hvergerðingar ætla ekki að sætta sig við manngerðu jarðskjálftana sem starfsemi Orkuveitunnar hefur valdið . Íbúarnir eru margir óttaslegnir og segja sumir skjálftana kalla fram erfiðar minningar . Á annað hundruð jarðskjálftar hafa orðið í dag við Hellisheiðarvirkjun , þar á meðal tveir á um 4 á Richter sem fundust víða á Suður - og Vesturlandi . Aldís Hafsteinsdóttir bæjarstjóri í Hveragerði segir íbúa bæjarins hafa fengið sig fullsadda af þeim skjálftum sem verða af völdum niðurdælingar vatns frá virkjuninni . „ Ég held að það hljóti allir að vera sammála okkur í því að það er alveg með öllu ólíðandi að þurfa að búa við manngerða jarðskjálfta , nógu mikil er nú náttúruváin á Íslandi þó að við séum ekki að bæta í hana með því að búa hana til , " sagði Aldís .